Ministru kabineta rīkojuma projekts

„Grozījumi Ministru kabineta 2012.gada 24.augusta rīkojumā Nr.410 „Par finansējuma piešķiršanu Korupcijas novēršanas un apkarošanas biroja ēku Aristida Briāna ielā 13, Rīgā, būvniecības projekta izdevumu segšanai”” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta rīkojuma projekts „Grozījumi Ministru kabineta 2012.gada 24.augusta rīkojumā Nr.410 „Par finansējuma piešķiršanu Korupcijas novēršanas un apkarošanas biroja ēku Aristida Briāna ielā 13, Rīgā, būvniecības projekta izdevumu segšanai”” (turpmāk – Ministru kabineta rīkojuma projekts) sagatavots, lai precizētu Ministru kabineta 2012.gada 24.augusta rīkojumā Nr.410 „Par finansējuma piešķiršanu Korupcijas novēršanas un apkarošanas biroja ēku Aristida Briāna ielā 13, Rīgā, būvniecības projekta izdevumu segšanai” dotos uzdevumus. |
| 2. | Pašreizējā situācija un problēmas | Pamatojoties uz Ministru kabineta 2012.gada 24.augusta rīkojuma Nr.410 „Par finansējuma piešķiršanu Korupcijas novēršanas un apkarošanas biroja ēku Aristida Briāna ielā 13, Rīgā, būvniecības projekta izdevumu segšanai” (turpmāk – Ministru kabineta rīkojums Nr.410):  – 1.1.apakšpunktu, likuma "Par valsts budžetu 2013.gadam" ilgtermiņa saistībās paredzēts finansējums valsts akciju sabiedrībai „Valsts nekustamie īpašumi” (turpmāk – VNĪ) Korupcijas novēršanas un apkarošanas biroja ēku Aristida Briāna ielā 13, Rīgā, rekonstrukcijas izdevumu segšanai 2 331 199 latu apmērā (2013.gadā – 183 322 lati un 2014.gadā – 2 147 877 lati);  - 1.2.apakšpunktu, Finanšu ministrijai (VNĪ) dots uzdevums nodrošināt Korupcijas novēršanas un apkarošanas biroja ēku Aristida Briāna ielā 13, Rīgā, rekonstrukcijas darbu pabeigšanu līdz 2014.gada 31.decembrim, nosakot, ka plānotais attiecīgās ēkas nomas līguma sākuma termiņš ir 2015.gada 1.janvāris;  - 2.1.apakšpunktu, nomas maksu, Korupcijas novēršanas un apkarošanas birojam, kas maksājama VNĪ pēc rekonstrukcijas darbu pabeigšanas un Korupcijas novēršanas un apkarošanas biroja ēku Aristida Briāna ielā 13, Rīgā, nodošanas ekspluatācijā, jāsedz piešķirto valsts budžeta līdzekļu ietvaros;  - 2.2.apakšpunktu, Korupcijas novēršanas un apkarošanas birojam dots uzdevums sadarbībā ar Finanšu ministriju līdz 2013.gada 15.janvārim iesniegt noteiktā kārtībā Ministru kabinetā rīkojuma projektu par Korupcijas novēršanas un apkarošanas biroja pārcelšanās un aprīkojuma iegādes izdevumu iekļaušanu likumprojekta par valsts budžetu 2014.gadam ilgtermiņa saistībās.  Ņemot vērā Ministru kabineta rīkojumā Nr.410 dotos uzdevumus, tika uzsākts darbs, lai nodrošinātu Korupcijas novēršanas un apkarošanas biroja ēku Aristida Briāna ielā 13, Rīgā, rekonstrukciju.  Būvniecības projekta īstenošana tika uzsākta saskaņā ar sākotnējo būvniecības darbu izpildes laika grafiku. No 2012. gada 1.septembra līdz 2012.gada oktobrim tika veikti pirmsprojekta sagatavošanas darbi, saņemta Korupcijas novēršanas un apkarošanas biroja projektēšanas programma, sagatavota tehniskā specifikācija projektēšanas darbu iepirkumam. Iepirkums tehniskā projekta izstrādei noslēdzās 2013.gada 25.februārī.  Tomēr, tā kā objektam tika piešķirts valsts noslēpuma statuss un Korupcijas novēršanas un apkarošanas birojam bija nepieciešams veikt pārbaudi par projektēšanas darbos iesaistīto speciālistu pielaidi valsts noslēpumam, par projektētāju akreditācijas sertifikātiem un par pielietoto informācijas sistēmu atbilstību drošības prasībām, līgums ar SIA „Skonto Būve” par tehniskā projekta izstrādi tika noslēgts 2013.gada 30.maijā. Tehniskā projekta izstrāde tiek plānota līdz 2014.gada februārim.  Pēc tehniskā projekta dokumentācijas saņemšanas tiks uzsākts darbs pie iepirkuma procedūras būvniecības darbiem, kuru plānots pabeigt līdz 2014.gada maijam. Savukārt būvniecības darbus plānots pabeigt līdz 2015.gada 30.jūnijam.  Līdz ar to atbilstoši precizētajam būvniecības darbu izpildes laika grafikam, nepieciešami grozījumi Ministru kabineta rīkojumā Nr.410, lai pagarinātu (aktualizētu) rekonstrukcijas darbu pabeigšanas termiņu no sākotnēji plānotā 2014.gada 31.decembra līdz 2015.gada 30.jūnijam, precizētu būvniecībai paredzēto izmaksu sadalījumu pa gadiem (nemainot tā kopējo apmēru), precizētu nomas līguma sākuma termiņu (skatīt anotācijas pielikumā). Nomas maksa, kas Korupcijas novēršanas un apkarošanas birojam, būs maksājama VNĪ pēc rekonstrukcijas darbu pabeigšanas un Korupcijas novēršanas un apkarošanas biroja ēku Aristida Briāna ielā 13, Rīgā, nodošanas ekspluatācijā, netiek precizēta, jo tā saskaņā ar Ministru kabineta rīkojumu Nr.410 tiks segta piešķirto valsts budžeta līdzekļu ietvaros.  Vienlaikus nepieciešams precizēt un līdz 2014.gada 15.janvārim pagarināt Ministru kabineta rīkojuma Nr.410 2.2.apakšpunktā dotā uzdevuma izpildi, tas ir, Korupcijas novēršanas un apkarošanas birojam sadarbībā ar Finanšu ministriju noteiktā kārtībā iesniegt Ministru kabinetā rīkojuma projektu par Korupcijas novēršanas un apkarošanas biroja pārcelšanās un aprīkojuma iegādes izdevumu iekļaušanu likumprojekta par valsts budžetu 2014.gadam ilgtermiņa saistībās. Nepieciešams precizēt, ka iepriekš minētie pārcelšanās un aprīkojuma iegādes izdevumi jāiekļauj likumprojekta par valsts budžetu 2015.gadam ilgtermiņa saistībās.  Atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 3.pielikumā ietvertajai politikas jomu klasifikācijai Ministru kabineta rīkojuma projekts atbilst budžeta un finanšu politikas jomai. |
| 3. | Saistītie politikas ietekmes novērtējumi un pētījumi | Ministru kabineta rīkojuma projekts šo jomu neskar. |
| 4. | Tiesiskā regulējuma mērķis un būtība | Ministru kabineta rīkojuma projekta tiesiskā regulējuma mērķis ir Ministru kabineta rīkojuma Nr.410 1.1.apakšpunktā minēto ilgtermiņā saistību precizēšana pa gadiem atbilstoši precizētajam būvniecības darbu izpildes laika grafikam un naudas plūsmai (nemainot kopējo finansējuma apmēru), 1.2.apakšpunktā noteiktā rekonstrukcijas darbu pabeigšanas termiņa precizēšana un 2.2.apakšpunktā noteiktā uzdevuma izpildes termiņa precizēšana.  Tā ietvaros:   * tiek svītrots 1.1.apakšpunkts un papildināts ar 1.1 punktu, precizējot Finanšu ministrijas budžeta ilgtermiņa saistībās paredzētā finansējuma apmēru pa gadiem, paredzot: * 2014.gadā – *685 096 euro (481 488 latus)*; * 2015.gadā – *2 594 287 euro (1 823 275 latus).*   Rekonstrukcijas izdevumu segšanai 2013.-2015.gadā paredzētais kopējais finansējuma apmērs ir *3 316 998 euro (2 331 199 lati)*.  Korupcijas novēršanas un apkarošanas biroja ēku Aristida Briāna ielā 13, Rīgā, rekonstrukcijas izdevumu segšanai nepieciešamā finansējuma apmērs atbilstoši plānotajiem darbiem 2013.gadā ir 26 436 lati. Piedāvājam 2013.gadā samazināt Finanšu ministrijai apropriāciju budžeta programmas 41.00.00 „Maksājumu nodrošināšana citām valsts iestādēm un personām” apakšprogrammā 41.13.00 „Finansējums valsts akciju sabiedrības „Valsts nekustamie īpašumi” īstenotajiem projektiem un pasākumiem” ilgtermiņa saistību pasākumam „Dotācija VAS „VNĪ” KNAB pārcelšanās uz A.Briāna ielu” 156 886 latu apmērā, pārdalot finansējumu uz budžeta programmas 31.00.00 „Budžeta izpilde un valsts parāda vadība” apakšprogrammu 31.02.00 „Valsts parāda vadība”.   * 1.2.apakšpunktā precizēts (aktualizēts) Finanšu ministrijai (VNĪ) noteiktais Korupcijas novēršanas un apkarošanas biroja ēku Aristida Briāna ielā 13, Rīgā, rekonstrukcijas darbu pabeigšanas termiņš līdz 2015.gada 30.jūnijam un objekta plānotais nomas līguma sākuma termiņš no 2015.gada 1.jūlija; * 1.3.apakšpunktā precizēta atsauce uz 1.1 punktu; * 2.2.apakšpunktā precizēts (aktualizēts) uzdevums Korupcijas novēršanas un apkarošanas birojam sadarbībā ar Finanšu ministriju līdz 2014.gada 15.janvārim iesniegt noteiktā kārtībā Ministru kabinetā rīkojuma projektu par Korupcijas novēršanas un apkarošanas biroja pārcelšanās un aprīkojuma iegādes izdevumu iekļaušanu likumprojekta par valsts budžetu 2015.gadam ilgtermiņa saistībās.   Ministru kabineta rīkojuma projekts pilnībā atrisina anotācijas I.sadaļas 2.punktā minētās problēmas. |
| 5. | Projekta izstrādē iesaistītās institūcijas | Finanšu ministrija (VNĪ). |
| 6. | Iemesli, kādēļ netika nodrošināta sabiedrības līdzdalība | Ministru kabineta rīkojuma projekts šo jomu neskar. |
| 7. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| Rādītāji | 2013.gads | | Turpmākie trīs gadi (tūkst. latu) | | |
| 2014.g. | 2015.g. | 2016.g. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | -1 666,4 | 1 823,3 | 0 |
| 2.1. valsts pamatbudžets | 0 | 0 | -1 666,4 | 1 823,3 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 1 666,4 | -1 823,3 | 0 |
| 3.1. valsts pamatbudžets | 0 | 0 | 1 666,4 | -1 823,3 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | 0 | 1 666,4 | -1 823,3 | 0 |
| 5.1. valsts pamatbudžets | 0 | 1 666,4 | -1 823,3 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 2013.gadā finansējums budžeta programmas 41.00.00 „Maksājumu nodrošināšana citām valsts iestādēm un personām” apakšprogrammā 41.13.00 „Finansējums valsts akciju sabiedrības „Valsts nekustamie īpašumi" īstenotajiem projektiem un pasākumiem" ilgtermiņa saistību pasākumam „Dotācija VAS „VNĪ” KNAB pārcelšanās uz A.Briāna ielu” 156 886 latu apmērā tiks samazināts un pārdalīts Finanšu ministrijas budžeta ietvaros uz budžeta programmas 31.00.00 „Budžeta izpilde un valsts parāda vadība” apakšprogrammu 31.02.00 "Valsts parāda vadība".  Detalizētu informāciju par precizētajiem izdevumiem ilgtermiņa saistībām skatīt anotācijas pielikumā. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ministru kabineta rīkojuma projekta ietvaros provizoriski aprēķinātais kapitālieguldījumu apmērs var tikt precizēts pēc būvniecības tehniskā projekta izstrādes, pēc būvniecības līguma noslēgšanas vai būvniecības darbu laikā.  Lai ievērotu normatīvo aktu pielāgošanas *euro* ieviešanas vadlīnijas, uzskatāmībai anotācijas pielikumā norādīta informāciju par skaitlisku pārrēķinu uz *euro.*  Pielikumā skaitlis 37615 ir apaļots pretēji budžeta pārrēķina principiem, ņemot vērā EIKL 4.panta nosacījumus, lai netiktu palielināta kopsumma Finanšu ministrijai ilgtermiņu saistību  būvniecības izdevumu segšanai. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija (VNĪ). |
| 2. | Projekta izpildes ietekme uz pārvaldes funkcijām | Ministru kabineta rīkojuma projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Ministru kabineta rīkojuma projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Ministru kabineta rīkojuma projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Ministru kabineta rīkojuma projekts šo jomu neskar. |
| 6. | Cita informācija | Nav |

Anotācijas II, IV, V un VI sadaļa – projekts šīs jomas neskar.

Finanšu ministrs A. Vilks

06.09.2013. 12:18

1499

A.Gulbe

67024698, aiga.gulbe@vni.lv